432 ATT DWAR R ESTITUZZJONI TA’ ĊERTU ARTIJIET Biex jipprovdi dwar ir-restituzzjoni ta’ artesproprjata bis-saħħa tal-Att dwar Arei għall-Iżvilupp tal-Bini. L-ATT X VII tal-2001, kif emendat bl-Avviżi Legali 181 u 186 tal-2006. L-ATT X VII tal-2001, kif emendat bl-Avviżi Legali 181 u 186 tal-2006. 1. Titolu fil-qosor. It-titolu fil-qosor ta’ dan l-Att huwa l-Att dwar Restituzzjoni ta’ Ċertu Artijiet. 2. Tifsir. Kap. 303. F’dan l-Att, kemm-il darba r-rabta tal-kliem ma teħtieġx xort’oħra-"Area għall-Iżvilupp tal-Bini" għandha l-istess tifsira kif mogħtija lilha fl-Att; "l-Att" tfisser l-Att dwar Arei għall-Iżvilupp tal-Bini. 3. Restituzzjoni ta’ art u drittijiet u interessi fiha. (1) Bla ħsara għad-disposizzjonijiet ta’ dan l-Att kullart fil-limiti ta’ Area għall-Iżvilupp tal-Bini akwistata bi proprjetà assoluta taħt id-disposizzjonijiet tal-Att kif hemm provdut fl-artikolu 5 tiegħu, mal-pubblikazzjoni fil-Gazzetta ta’ avviż legali li jkun jistabbilixxi li l-Gvern ikun qiegħed jitlaq il-proprjetà tal-imsemmija art, għandha b’seħħ mid-data meta dik l-art tkun ġiet akkwistata kif hawn qabel imsemmi, u bis-saħħa ta’ dan l-Att mingħajr ebda formalità oħra meħtieġa bil-liġi, terġa’ lura għal għand il-persuna jew persuni li lilhom kienet tappartjeni l-art, sew bi proprjetà assoluta sew b’titolu ta’ proprjetà diretta jew nuda, dirett jew utili dominju, użufrutt, użu jew abitazzjoni, bħal li kieku l-akkwist bis-saħħa tal-artikolu 5 tal-Att ma jkunseħħ qatt. (2) Malli ssir dik ir-restituzzjoni, kull ħlas, ipoteka jew privileġġ u kull dritt reali ieħor mhux imsemmi fis-subartikolu (1) kif ukoll kull kiri li dik l-art kienet suġġetta għalih, għandhom jerġgħu jibdew iseħħu bħal li kieku qatt matemmew milli jeżistu u għandhom ikomplu jkunu operattivi, bla ħsara għal waqfien jew estinzjoni ta’ dak id-dritt li kien kieku dan ikun ġie mwaqqaf jew estint qabel dik ir-riverżjoni jew skont xi ftehim jew bl-operat tal-liġi li kieku l-akkwist kontemplat bl-Att ma kienx seħħ. (3) Is-sidien tal-art għandhom jirreġistraw it-titolu tagħhom fir-Reġistru tal-Artijiet skont l-Att dwar ir-Reġistrazzjoni ta’ Artijiet fi żmien tliet xhur minn dik ir-restituzzjoni. Dik ir-reġistrazzjoni ma tagħtihom ebda jedd għal xi ħruġ minnufih ta’ "titolu garantit". 4. Waqfien ta’ drittijiet għal kumpens. Emendat: A.L.181 tal-2006; A.L. 186 tal-2006. (1) Malli ssir ir-restituzzjoni hawn qabel imsemmija, kull kumpens li jitħallas bis-saħħa tal-Att jew kull liġi oħra, lil xi persuna li tkun qiegħda tippretendi xi dritt jew interess fuq jew f’xi art akkwistata bis-saħħa tal-artikolu 5 tal-Att, inkluż kull kumpens bi pretensjoni għal xi perjodu li matulu dik l-art ma kienitx fil-pussess tiegħu jew meta xi dritt juqha ma kienx eżerċitabbli, għandu jtemm milli jkun jista’ jiġi mħallas: Iżda meta, dwar xi art, dritt jew interess, persuna tkun tista’ turi għas-sodisfazzjoni tal-Qorti Ċivili, Prim’Awla, illi li kieku dik l-art jew dak id-dritt ma ġietx restitwita għandha kif hemm provdut fl-artikolu 3, il-kumpens li kieni kollha jedd għalih kien ikun akbar mill-valur tal-art, tad-dritt jew tal-interessi msemmija qabel fil-waqt tar-restituzzjoni, dik il-persuna jkollha jedd li titħallas id-differenza fil-valur, u fejn ebda art, dritt jew interess ma jkunu jistgħu jiġu restitwiti bis-saħħa ta’ dak l-artikolu, il-kumpens li jitħallas bis-saħħa tal-Att, jew kull liġi oħra, għandu jibqa’ jkun jista’ jitħallas. (2) Pretensjoni li ssir taħt il-proviso għas-subartikolu (1) għandha biss tintlaqa’ jekk din issir b’rikors ġuramentat li jiġi preżentat qabel ma tiskadi sena mill-bidu fis-seħħ ta’ dan l-Att. 5. Meta d-drittijiet ikunu ġew trasferiti. Meta l-persuni li min għandhom l-art inkwistjoni tkun ġiet akkwistata ikunu ttrasferew id-drittijiet tagħhhom għal kumpens lil xi persuna oħra sew b’att intervivos jew ca usamortis, it-trasferiment għandu, kemm-il darba ma jiġix xort’oħra miftiehem fl-att ta’ trasferiment, jitqies li jkun it-trasferiment ta’ art jew ta’ xi interess ieħor fiha ra ppreżentat minn dawk id-drittijiet.